

**SPECIAL EDUCATION DEPARTMENT**

5735 47th Avenue ● Sacramento, CA 95824

(916) 643-9174 ● FAX (916) 399-2019



*Jorge A. Aguilar*, *Tus Thawj Tswj Hwm*

*Christine Baeta,* *Tus Thawj Coj Kev Kawm*

Lub Peb HLis Ntuj XX, 2021

Nyob Zoo Tsev Neeg Kawm Ntawv Hauv Nroog Sacramento City,

Raws li SCUSD cov ntaub ntawv uas sau cias, koj tau muab kev pom zoo rau koj tus me nyuam kom koom rau hauv kev ntsuam xyuas kev kawm tshwj xeeb thiab cov kev ntsuam xyuas uas tsis tiav, Daim ntawv no raug xa uas sawv cev los ntawm Lub Tsev Kawm Ntawm Hauv Nroog Sacramento City Unified School District (SCUSD) hais txog Hauv Lub Tsev Kawm Ntawv Hauv Nroog cov kev rau siab us txuas ntxiv txhawm rau nrov pib cov kev tshuaj xyuas kev kawm tshwj xeeb thiab qhia rau cov niam txiv txog kev tshawb xyuas tam sim no txog cov kev ntsuam xyuas kev kawm tshwj xeeb, tau ua tiav los ntawm California Lub Chaw ua Hauj lwm Saib Xyuas Kev Kawm. Thaum Kawg, Hauv Nroog zoo siab qhia txog lub ntsiab lus nyob rau hnub Friday, Lub Ob Hlis hnub tim 28, 2021, SCUSD thiab SCTA tau muaj kev pom zoo los pib ua cov kev ntsuam xyuas kev kawm tshwj xeeb uas tso cai kom pib ua cov kev ntsuam xyuas tus kheej. Cov lus qhia me me ntawm tsab ntawv no qhia txog cov kauj ruam txuas ntxiv mus txhawm rau pib ua cov txheej txheem no.

Txij li thaum Lub Peb Hlis Ntuj xyoo 2020 kev kaw tus kheej ntawm Ib Cheeb Tsam tsev kawm ntawv txhawm rau COVID-19 muaj thoob qhov txhia chaw thiab raws li cov txheej txheem kev noj qab haus huv uas cuam tshuam, Ib Cheeb Tsam tsis muaj peev xwm ua cov kev ntsuam xyuas kev kawm tshwj xeeb ntawm tus kheej kom tiav raws lis lub sij hawm, suav nrog cov kev ntsuam xyuas thaum xub thawj thiab peb lub xyoo. Thaum pib kev kaw tus kheej ntawm tsev kawm ntawv, Ib Cheeb Tsam koom tes nrog nws cov xib fwb ua hauj lwm, kev koom xwm xib fwb ntawm Sacramento City (“SCTA”) uas cuam tshuam txog kev yuav ua lis cas ntawm cov xib fwb, cov kws pab tswv yim, cov neeg ua hauj lwm ntawm kev noj nyob, tus muab kev pab uas cuam tshuam thiab lwm tus uas yuav txuas ntxiv txawm rau muab kev qhia thiab txhawb nqa rau txhua tus tub ntxhais kawm thaum lub sij hawm kaw tsev kawm ntawv. Cov ntsiab lus ntawm cov kev sib tham no tuaj yeem nrhiav tau ntawm Ib Cheeb Tsam Hauv vev xaib (website) nyob rau ntawm returntogether.scusd.edu/labor – negotiations.

Txog Lub Ib Hlis Tim 19, 2021, Ib Cheeb Tsam tau txais Kev Tshawb Fawb los ntawm CDE cov kev cuam tshuam hais txog CDE Case S-0297-20 / 21, muab rau hauv kev teb rau daim ntawv tsis txaus siab uas sawv cev los ntawm cov tub ntxhais kawm tos kev ntsuam xyuas kev kawm tshwj xeeb. CDE tau suav tias Ib CHeeb Tsam tsis ua raws li Txoj Cai Kev Kawm Ntawv tshooj 56043 (f), uas yuav tsum muaj pab pawg IEP rooj sib tham los sis tshauj xyua qhov kev ntsuam xyuas nyob rau hauv 60 hnub (tsis suav cov hnub thaum uas cov tub kawm ntawv cov sij hawm kawm ntawv, cov ncua sij hawm kawm ntawv los sis hnub so kev kawm ntawv tshaj tsib hnub kawm ntawv) txij hnub tau txais daim ntawv los ntawm niam txiv los sis tus saib xyuas uas tau sau kom pom zoo rau kev ntsuam xyuas, tshwj tsis yog niam txiv los sis tus saib xyuas sau uas kev pom zoo mus txuas ntxiv. Raws li ib feem ntawm qhov kev kho tau txib los ntawm CDE, Ib Cheeb Tsam tau raug qhia kom sib txuas lus nyob rau hauv kev sau ntawv txhawm rau cov niam txiv / cov saib xyuas ntawm cov tub ntxhais kawm ntawv tos cov kev ntsuam xyuas kev kawm tshwj xeeb txog Ib Cheeb Tsam lub phiaj xwm los ua kom tiav kev ntsuam xyuas tub ntxhais kawm ib tug zuj zus.

Hnub Friday, Lub Ob Hlis hnub tim 26, 2021, SCUSD thiab SCTA tau muaj kev pom zoo los pib ua qhov kev ntsuas kev kawm tshwj xeeb. Ua raws li CDE tau txib kom ua tiav txhua qhov kev ntsuam xyuas uas ua tsis tau tiav kom tau nyob rau Lub Xya Hli hnub tim 30, 2020, Ib Cheeb Tsam tau npaj yuav ua raws li hauv qab no:

* SCTA cov mej zeej yuav tau raug tshuaj ntsuam kom paub cov neeg uas tuaj pab dawb uas yuav ua cov kev ntsuam xyuas kev kawm tshwj xeeb;
* Cov neeg ua hauj lwm pab dawb yuav saib xyuas cov kev ntsuam xyuas uas tam sim no nyob hauv 60 hnub ntawm kev ntsuam xyuas txoj kev cai lij choj thiab ua 20 feem puas ntawm cov uas tseem tshuav ntawm cov kev ntsuam xyuas txhua lub hlis, pib nrog cov tub ntxhais kawm uas muaj hnub nyoog ntxov tshaj plaws ntawm niam txiv uas tau muab kev tso cai muaj nyob hauv txheej txheem ntaub ntawv Ib Cheeb Tsam kev kawm ntawv tshwj xeeb;
* Yog tias Ib Cheeb Tsam tsis muaj peev xwm daws tau 20 feem puas ntawm cov uas tseem tshuav ntawm cov kev ntsuam xyuas thaum thawj lub hli, cov neeg ua kev cog lus yuav raug siv los txhawb nqa kom ua tiav lub hom phiaj no.

Yog koj muaj cov lus nug los sis cov kev txhawj xeeb txog cov txheej txheem no, thov hu rau lub tsev kawm ntawv ntawm koj tus me nyuam. Peb cia siab tias yuav tau ua hauj lwm nrog koj thiab koj tus me nyuam kom ua tiav txoj kev rau sib uas tseem ceeb no.

Saib Siab Los Ntawm,

Dr. Sadie Hedegard

Tus Pab Thawj Tswj Fwm ntawm kev kawm Tshwj Xeeb, Kev Tsim Kho & Kev Kawm